Eka Putra

**Eka Putra**, S.E., M.M. (lahia 11 Juli 1975) adolah pengusaha jo politikus Partai Demokrat nan manjabat Bupati Tanah Datar periode 2021-2024 sajak 26 Februari 2021. Didampingi oleh Richi Aprian sabagai wakia, mereka berhasil mamanangkan Pemiliahan umum Bupati Tanah Datar 2020. Sabalumnyo, pado Pamilu 2019 Eka mancalonkan diri sabagai calon Anggota DPR RI untuak daerah pemilihan Sumatra Barat I, tetapi indak berhasil tapilih. Beliau adolah komisaris perusahaan di Makassar, Sulawesi Selatan.

## Pendidikan
Eka manampuah pendidikan di SDN 3 Tanjung Bonai, Lintau tahun 1982-1988 dan SMPN 2 Lintau, Tanah Datar tahun 1988-1991. Samaso SMP, beliau tapiliah sabagai Katua OSIS di sekolanyo. Kemudian, beliau basekola di SMA DR. H. Abdullah Ahmad PGAI Padang tahun 1991-1994. Pado 1994, beliau marantau ka Makassar dan bakuliah di Politeknik Maritim (Polimarim) AMI Veteran Makassar dan mandapekan gala Diploma III tahun 1998. Pado 2007, beliau melanjuikan pendidikan S1 Manajemen di Sekolah Tinggi Ilmu Manajemen Lembaga Pendidikan Indonesia (STIM LPI) Makassar dan mandapekan gala Sarjana Ekonomi (S.E.) tahun 2011. Beliau pulo ikuik Program Pendidikan Reguler Angkatan LV Lemhannas RI tahun 2016. Beliau mandapekan gala Magister Manajemen (M.M.) dari Sekolah Tinggi Ilmu Ekonomi AMKOP Makassar pado 2021.
## Karir pengusaha
Eka manjadi Direktur PT Prima Anakuma Makassar tahun 2003-2005, Komisaris Utama PT Selaras Mitra Sejati tahun 2005-2008, Direktur PT Bintang Cipta Sarana tahun 2006-2009, Komisaris Utama PT Trans Agrinusa tahun 2006-2011, Komisaris PT Sinar Kokoh Persada tahun 2007-2013, jo Komisaris Utama PT Sinar Global Mandiri tahun 2013-kini.
## Karir politik
Eka manjadi Koordinator Tim Kepemudaan Dept. Pemuda DPP Partai Demokrat tahun 2005-2010. Beliau manjabat Katua Umum Gerakan Indonesia Unggul SBY-Boediono tahun 2009-2010. Beliau manjadi Bendahara Umum Angkatan Muda Demokrat Indonesia (AMDI) jo Katua Biro DPA Divisi Pembinaan Anggota DPP Partai Demokrat tahun 2010-2015.

Karier kepartaiannyo taruih mananjak hinggo ditunjuak manjadi Wakil Bendahara Umum DPP Partai Demokrat tahun 2015-2020 dan 2020-2025.[6] Beliau pulo dipicayo sebagai Wakia Bendahara Umum Tim Kampanye Prabowo-Sandi tahun 2019.
## Karir kemasyarakatan
Di almamaternyo, beliau dipiliah sabagai Pembina Politeknik Maritim AMI Makassar sajak 2012 hinggo kini. Beliau pulo manjadi Katua I DPP Ikatan Alumni Lemhannas (IKAL) Angkatan 55. Di lingkungan masyarakat, beliau dipiliah sabagai Katua Umum Ikatan Keluarga Lintau Buo (IKLB) Jabodetabek tahun 2018-2023. Beliau pulo aktif di bidang olahraga dengan manjadi Katua Umum Bola Voli Lavani Cikeas tahun 2019-kini, Pembina Bola Voli Activa Lintau tahun 2018-kini, jo Pembina SSB ELV Tanjuang Bonai, Lintau. Eka Putra dipiliah manjadi Ketua Umum Pengurus Pasatuan Bola Voli Seluruh Indonesia (PBVSI) Provinsi Sumatra Barat periode 2021–2025.
## Penghargaan
Eka dianugerahi penghargaan Indonesia The Top Leaders Awards 2020 dari "7 Media Asia" tahun 2020. Di akhia tahun 2021 berdasarkan hasia rilis dari Indonesia Indicator, Eka menempati posisi kaanam dalam kategori Bupati Tapopuler di Indonesia sapanjang 2021.
## Rujukan

## Caliak pulo
*Kabupaten Tanah Datar